13. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 52310/1905 της 10 Φεβρ./23 Μαρτ. 1959 (ΦΕΚ Β΄  94) Περί χορηγήσεως επιδόματος ρευστοποιήσεως ανταλλαξίμου περιουσίας. Έχοντες υπ’ όψει: 1)Τας διατάξεις του άρθρ. 4 παρ. 8 του Ν.Δ. 3713/57 «περί μέτρων αφορώντων εις την επιτάχυνσιν της ρευστοποιήσεως της ανταλλαξίμου περιουσίας κλπ.» δι’ ων καθορίζεται ότι εις το ασχολούμενον με το αντικείμενον της ανταλλαξίμου Περιουσίας προσωπικόν, χορηγείται μηνιαίον επίδομα ρευστοποιήσεως, καθοριζόμενον δι’ ημετέρας αποφάσεως. 2)Την υπ’ αριθ. 180157/18.7.57 ημετέραν απόφασιν, δι’ ης προβλέπεται η καταβολή του εν λόγω επιδόματος. 3)Την εις τον εγκριθέντα προϋπολογισμόν του Ταμείου Ανταλλαξίμου Περιουσίας και Αποκαταστάσεως Προσφύγων αναγεγραμμένην υπό κεφ. 2 άρθρ. 3 οικείαν πίστωσιν. 4)Την υπ’ αριθ. 1062/26.1.59 σχετικήν απόφασιν του Διοικητικού Συμβουλίου του Ταμείου Α.Π.Α.Π. 5)Την εκ των υπό της Υ.Δ.Α.Μ.Κ. και του Ταμείου Α.Π.Α.Π. τηρουμένων στοιχείων, διαπίστωσιν της ικανής προωθήσεως του έργου της ρευστοποιήσεως της ανταλλαξίμου περιουσίας, αποφασίζομεν: α)Αναγνωρίζομεν ότι συντρέχουσιν ήδη αι νόμιμοι προϋποθέσεις δια την έναρξιν της καταβολής του επιδόματος ρευστοποιήσεως εις άπαν, το υπέρ τας κεκανονισμένας ώρας εργασίας καθημερινώς και προσθέτως απασχολούμενον προσωπικόν της Υπηρεσίας Διαχειρίσεως Ανταλλαξίμων Μουσουλμανικών Κτημάτων, της τε Κεντρικής και Περιφερειακής και δη αναλόγως της ευθύνης και δραστηριότητος των καθ’ έκαστον Γραφείον υπαλλήλων και της συμβολής ενός έκαστου υπαλλήλου εις το έργον της ρευστοποιήσεως της ανταλλαξίμου περιουσίας. β)Εγκρίνομεν την εις το μόνιμον και επί συμβάσει προσωπικόν της Υ.Δ.Α.Μ.Κ. του Ταμείου Α.Π.Α.Π. καθώς και το απεσπασμένον εις τας Υπηρεσίας ταύτας προσωπικόν εφ’ όσον ασχολείται με το αντικείμενον της ανταλλαξίμου περιουσίας χορήγησιν επιδόματος ρευστοποιήσεως από 1ης Ιαν. 1959 ως κάτωθι: 1.Ο προσδιορισμός του καταβλητέου επιδόματος ρευστοποιήσεως θα ενεργήται κατά τριμηνίαν, δι’ αποφάσεως ημών μετά γνωμοδότησιν του Διοικητικού Συμβουλίου του Ταμείου Α.Π.Α.Π. εκδιδομένην κατόπιν εγγράφου προτάσεως του Διευθυντού της Υ.Δ.Α.Μ.Κ. στηριζομένης εις την απόδοσιν ενός εκάστου Γραφείου εις τον Τομέα των εκποιήσεων, βεβαιώσεων και γενικώς του έργου της ρευστοποιήσεως ως και εις το ποσοστόν συμβολής ενός εκάστου υπαλλήλου βάσει των υπό των Προϊσταμένων των εισηγήσεων. Σελ. 268(β) 218-112 2.Το κατά τ’ ανωτέρω επιδόμα δεν δύναται να υπερβαίνη κατά μήνα τα κάτωθι ποσά: α)Δια τους επί βαθμώ 2ω ή 3ω τας δραχ. 600. β)Δια τους επί βαθμώ 4ω ή 5ω, τούς Προϊσταμένους Τμημάτων της Κεντρικής Υπηρεσίας και τους Προϊσταμένους των αυτοτελών Γραφείων Δ.Α.Π. τας δραχ. 500. γ)Δια τους Προϊσταμένους Γραφείων Δ.Α.Π. παρ’ Οικονομικαίς Εφορίαις καθώς και τους λοιπούς της τε Κεντρικής και Περιφερειακής υπηρεσίας μονίμους υπαλλήλους ως και τους τοιούτους επί συμβάσει, τας δραχ. 400. δ)Δια το υπηρετικόν προσωπικόν και δια τους επί συμβάσει δασοφύλακας τας δραχ. 100 3.Ουδέν επίδομα ρευστοποιήσεως θα καταβάλληται εις το άνω προσωπικόν ή θα καταβάλληται μειωμένον κατά τ’ ανωτέρω, εφ’ όσον δεν προωθείται παρ’ αυτού κατά τρόπον ικανοποιητικόν το έργον την ρευστοποιήσεως της ανταλλαξίμου περιουσίας συμφώνως προς τα εν περιπτ. 1 της παρούσης αναφερόμενα. 4.Του επιδόματος ρευστοποιήσεως δεν δικαιούται το προσωπικόν όπερ απουσιάζει οπωσδήποτε των καθηκόντων του, λόγω κανονικής η αναρρωτικής αδείας, διαθεσιμότητος κλπ. δι’ εκάστην δε εργάσιμον ημέραν απουσίας θα περικόπτηται το 1/25 του αναλογούντος επιδόματος. Το εν λόγω επίδομα θα καταβάλληται εις το προσωπικόν δια κανονικών χρηματικών ενταλμάτων εκδιδομένων παρά του Τ.Α.Π.Α.Π. 